Jaan Järvik

Jaan Järvik (sündinud 11. augustil 1939 Käru vallas Järvamaal) on eesti tehnikateadlane.Eesti teaduse biograafiline leksikon, 1. köide, Tallinn: Eesti Entsüklopeediakirjastus, 2000.

Haridus
Ta lõpetas aastal 1954 Käru 7-klassilise kooli, 1958 Tallinna Polütehnikumi elektromehaanika erialal ja 1967 Leningradi Polütehnilise Instituudi elektriinseneri kutsega. 1967–70 oli ta aspirant Leningradi PI elektrijaamade kateedris ning kaitses samas tehnikateaduste kandidaadi kraadi 1971.Tallinna Tehnikaülikooli professorid läbi aegade, Tallinn: TTÜ, 2008.

Ta on täiendanud end Karl-Marx-Stadti Kõrgemas Tehnikakoolis 1974–75, Moskva Energeetikainstituudis 1979, Tšehhi Tehnikaülikoolis 1981, Eesti NSV TA Termofüüsika ja Elektrofüüsika Instituudis 1984 ning Kielis Schleswig-Holsteini Äriakadeemias 1990.

Töökäik
Jaan Järvik töötas Tallinna Polütehnilises Instituudis/Tallinna Tehnikaülikoolis aastast 1971: oli elektriajamite kateedri vanemõpetaja 1971–76 ja dotsent 1976–78; elektrotehnika aluste kateedri dotsent 1978-68, vanemteadur 1986–88, elektrivarustuse automaatika labori juhataja 1988–92; elektrotehnika aluste ja elektrimasinate instituudi vanemteadur 1992–97, professor 1997–2015, instituudi direktor 1998–2005. Alates sügisest 2015 on ta emeriitprofessor.Eesti Teadusinfosüsteem

Teadustöö
Põhiline uurimisala on elektroenergeetika, peamiselt elektrivarustuse automaatika, reaktiivvõimsuse kompensatsioon ja energiasääst, elektrikvaliteet ja elektromagnetiline ühilduvus, energeetilised juhitavad ja küllastusreaktorid,  jõuelektroonika, ülikõrgsagedustehnika.

Tunnustus
2014 – Tallinna Tehnikaülikooli teenetemedal Mente et ManuTallinna Tehnikaülikooli teadusportaal

Viited

Välislingid
 Jaan Järvik Eesti Teadusinfosüsteemis
 Jaan Järviku publikatsioonid

Kategooria:Eesti tehnikateadlased
Kategooria:Tallinna Tehnikaülikooli professorid
Kategooria:Sündinud 1939